

Atklāta konkursa 
“Vanšu tilta pārbūve, projektēšana un autoruzraudzība”
 ID Nr. CAIP 2024/135


Atbildes uz 26.08.2025. iesniegtajiem jautājumiem 

1.jautājums:
1) Pasūtītājs 2025. gada 20. augustā ir publicējis precizētu darbu daudzumu un apjomu sarakstu “1.1.1. pielikums_Buvdarbu apjomi_Vansu tilts_1.obj_KOR.xlsx”. Šis darbu daudzumu apjomu saraksts būtiski atšķiras no tā, kāds bija iepriekš. Šajā precizētajā darbu daudzumu apjomu sarakstā ir būtiski mainīti apjomi daudzām pozīcijām, kā arī daudzas pozīcijas ir izņemtas pavisam, kas ir pretrunā ar iepriekš sniegtajām atbildēm un projektēšanas uzdevumu.
Pasūtītājs vairākās atbildēs ir minējis un paskaidrojis pozīciju “HDPE apvalku uzstādīšana esošām krasta vantīm”, kas iepriekšējā sarakstā bija ar apjomu 3084m, bet precizētajā darbu daudzumu apjomu sarakstā šādas pozīcijas vairs nav. Lūdzam Pasūtītāju paskaidrot – vai tas nozīmē, ka HDPE apvalku uzstādīšana esošām krasta vantīm vairs nav jāveic?
Pasūtītājs iepriekšējās atbildēs ir atbildējis, ka ir jāveic visu vanšu nomaiņa vantīm, kas ir centrālajā laidumā, kā arī viena vants nomaiņa krasta pusē, bet pēc precizētajiem apjomiem pozīcijas “Vants nomaiņa krasta pusē, tai skaitā pagaidu vanšu uzstādīšana un demontāža – 10.50t” un “Vanšu nomaiņa tilta centrālā laidumā, tai skaitā pagaidu vanšu uzstādīšana un demontāža – 375t” ir izdzēstas, to vietā ir pozīcija “Vanšu nomaiņa, tai skaitā pagaidu vanšu uzstādīšana un demontāža – 250t”. Lūdzam Pasūtītāju paskaidrot, kā šo pozīciju saprast – kuras vantis paredzēts mainīt? Pēc pretendenta aptuveniem aprēķiniem, iepriekšējā darbu daudzumu sarakstā esošie apjomi aptuveni atbilda Pasūtītāja paskaidrotajiem darbu veidiem, bet precizētajā apjomu sarakstā 250 tonnas vanšu atbilst tikai apmēram 2/3 no centrālā laiduma vanšu nomaiņas.
Tāpat iepriekš bija daudz jautājumu un atbilžu par pozīcijām “Tilta dekoratīvais apgaismojums” un “Tilta monitoringa sistēmas uzstādīšana”, kuras precizētajā darbu daudzumu apjomu sarakstā vairs nav. Vai tas nozīmē, ka dekoratīvo apgaismojumu un monitoringa sistēmu nav jāuzstāda? 
Tāds pats jautājums par pārējām pozīcijām, kuras ir dzēstas (Ietves deformācijas šuvju demontāža ap pilonu, Granīta apmales akmeņu demontāža, Balsta Nr.3 režģoga tukšuma aizbetonēšana (zemūdens betonēšana), Tērauda atgāžņu remonts zem ietvju konsolēm, Esošo balstīklu apkope, Hermētisku vāku atjaunošana vanšu enkurbalstā, Poliuretāna šuves, Vēdināšanas sistēmas uzstādīšana enkurbalsta (balsts Nr.1) dienesta telpā, Drenāžas sistēmas uzstādīšana enkurbalsta (balsts Nr.1) dienesta telpā, Enkurbalsta(balsts Nr.1) dienesta telpas aprīkojuma remonts (kāpnes,lūkas,apgaismojums u.c.), Pilona (balsts Nr.2) dienesta aprīkojuma remonts (kāpnes,lūkas, apgaismojums u.c.), Balsta Nr.5 dienesta ieejas un aprīkojuma remonts, Laiduma dienesta apskates aprīkojuma remonts (celiņi, lūkas, apgaismojums u.c.), Paliekošie veidņi ietvju betonēšanai u.c.) – vai pareizi saprotam, ka šādus darbus vairs nav paredzēts veikt un pretendentam nav jāievērtē to finanšu izmaksas?

[bookmark: _Hlk205383317]Atbilde:
Informējam, ka tika precizēts atklāta konkursa nolikuma 1.1.1. pielikums “Darbu daudzumu un izmaksu saraksts”.

2.jautājums:
Ņemot vērā būtiskās un apjomīgās darbu daudzumu izmaiņas, lai pretendenti varētu tās apzināt, veikt pārrēķinus un sagatavot kvalitatīvu piedāvājumu, lūdzam Pasūtītāju pagarināt atklāta konkursa iesniegšanas termiņu par 1 mēnesi.

Atbilde:
Komisija informē, ka piedāvājumu iesniegšanas termiņš atklātā konkursā tiek pagarināts. Lūdzam sekot aktuālajām publikācijām Elektronisko iepirkumu sistēmā.




